NaiveNeuron/SloPal huggingface dataset:
Bugár, Béla, podpredseda NR SR (2016-09-13):
Na vystúpenie pani poslankyne s faktickými poznámkami šiesti, končím možnosť sa prihlásiť do faktických. Pani poslankyňa Vaľová
Mizík, Stanislav, poslanec NR SR (2020-09-22):
Vážené kolegyne a kolegovia, na stole máme návrh poslancov, skupiny poslancov, medzi nimi poslanci Dostál, Osucký... Osuský, Benčík, Šeliga, Grendel a iní. Títo poslanci chcú zmeniť pamätný deň vzniku prvej Československej republiky na štátny sviatok. Môj názor – sú to práve tí poslanci, ktorí majú zjavný problém stotožniť sa so vznikom samostatného Slovenska. Preto si idealizujú a ostatnému, ostatným ľuďom a národu chcú idealizovať prvú Československú republiku. Ona ale ideálna nebola. A nemala ani nijakú bohvieakú humanistickú tradíciu, ako sa píše v dôvodovej správe. Boli Slováci za Masaryka štátotvorný národ? Jeden má taký názor, druhý má taký názor. Môj názor je taký, že keď boli, tak iba na papieri. A prečo? Lebo papier veľa znesie. Pittsburská dohoda bola iba na papieri. Čechoslovakistická vláda ju nikdy nerešpektovala, hoci ju podpísal aj samotný Tomáš Garrigue Masaryk. Podkarpatská Rus mala dokonca v ústave z roku 1920 prisľúbenú autonómiu. Tú porušila Československá republika aj rozhodnutie veľmocí, že podmienkou začlenenia Podkarpatskej Rusi do ČSR bude práve autonómia. Českí predstavitelia sa ku Slovákom správali, ako sa správa koloniálny pán ku svojim podriadeným. Snáď nič lepšie necharakterizuje vzťah českých predstaviteľov ku Slovákom ako výrok Tomáša Garriguea Masaryka pre Le Petit Parisien, opakujem to ešte raz, povedal toto: „Niet slovenského národa, to je výmysel maďarskej propagandy.“ Toto povedal slávny Tomáš Garrigue Masaryk, ktorého niektorí obdivujú. Ďalší príklad spomenula aj moja kolegyňa, Ottův naučný slovník: „Slovensko bude naší koloniální zemí,“ vážení poslanci, ktorí toto chcete schváliť. Vysokoškolskí profesori považovali za prvej Československej republiky slovenčinu za dialekt češtiny, a nie za samostatný spisovný jazyk. Maďari poznali len národ maďarský a českí predstavitelia len národ československý, tí vrcholoví, ktorí to riadili. Nehovorím o českom národe, českí predstavitelia, vážení páni, budúci kritici vo faktických. Zo Slovenska sa vytvárala akási koloniálna plantáž, prakticky agrárna krajina, ktorej sa hospodárske otrasy zvlášť dotýkali. A centrálna vláda riešila hladové štrajky ako? No riešila ich streľbou ostrými nábojmi do bezbranných ľudí a väznením štrajkujúcich žien a mužov, robotníkov. Slovenské noviny boli cenzurované tak, že niekedy z nich ostal iba nadpis. Slovenskí vlastenci boli zatváraní, medzi nimi aj otec národa Andrej Hlinka. Nech ma nikto tuná nebude obviňovať, že som proti Čechom. Pomenúvam iba zvrátenú teóriu čechoslovakizmu, s ktorou nesúhlasila aj časť českej politickej scény, a dokonca to tvrdo kritizovali. Potomkovia zastrelených robotníkov či ich rodinných príslušníkov teraz len môžu krútiť hlavou. Časť mojej rodiny je v Kanade, kde odišli práve kvôli biede a prenasledovaniu práve počas tej slávnej prvej Československej republiky. Ďakujem.
Grendel, Gábor, podpredseda NR SR (2022-03-18):
Prezentujme sa a hlasujme. (Hlasovanie.) Prítomných 123 poslancov, za 108, proti 8, zdržalo sa 7, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
M. Rehák, poslanec: (2003-12-16):
Z. Martináková, podpredsedníčka NR SR: Prosím, hlasujeme najskôr o pozmeňujúcom návrhu, ktorý predniesol pán poslanec Baška. (Hlasovanie.) Prítomných 128 poslancov, za návrh hlasovalo 76, proti 24, zdržalo sa 24 poslancov, nehlasovali 4. Tento návrh sme schválili. Prosím, pokračujte, pán poslanec.
J. Počiatek, minister financií SR: (2008-01-31):
Novela zákona na základe uznesenia vlády č. 527/2005 upravuje možnosť vyslania colníka na výkon štátnej služby v zahraničí v rámci operácií civilného krízového manažmentu vedených medzinárodnými organizáciami, ako aj sumu denných náhrad a výdavkov v cudzej mene počas výkonu takejto štátnej služby. V nadväznosti na túto úpravu sa v zákone č. 652/2004 Z. z. o orgánoch štátnej správy v colníctve doplňuje ustanovenie upravujúce vzťahy Colnej správy k štátnym orgánom, k právnickým osobám, fyzickým osobám a zahraničiu. V súlade s úlohou 2.8 Plánu hlavných úloh medzinárodného expertného koordinačného orgánu pre boj so zločinnosťou sa navrhuje úprava, podľa ktorej budú mať colníci vykonávajúci službu v spoločných vyšetrovacích tímoch osobitné príplatky v určenej sume. Dôvodom na novelu zákona je aj odstránenie problémov z aplikačnej praxe. Na základe uvedeného žiadam o prerokovanie predloženého návrhu zákona. Ďakujem.
Dubačová, Viera, poslankyňa NR SR (2017-02-08):
Ďakujem. Vážené kolegyne, vážení kolegovia, stojíme pred vážnou voľbou, voľbou ombudsmana, ochrancu ľudských práv. Ochrancu práv. Pani ombudsmanka Dubovcová nastavila latku veľmi vysoko, svoj úrad vykonávala naozaj odborne a sme na ňu právom hrdí. Práve dnes v dobe, kedy opäť začínajú útoky na základné slobody, ľudské práva, útoky na ľudí, ktorí veria a ctia demokratické princípy, hodnoty, slobody, práva ľudí, útoky častokrát na tých najohrozenejších. Práve v dnešnej dobe, teraz a tu ideme voliť jednu z vážnych kandidátov alebo kandidátok. Pre nás všetkých je to výzva, aby sme zodpovedne pristúpili k tejto voľbe a dali hlas človeku, ktorý má najvyšší osobný a morálny kredit, ktorý dokáže chrániť základné práva a slobody nielen z povinnosti, ale z vnútorného presvedčenia. Preto mi dovoľte pri tejto príležitosti prečítať list, ktorý je adresovaný predsedovi Národnej rady Slovenskej republiky. „Vážený pán predseda Národnej rad Slovenskej republiky, my dolu podpísaní sme hlboko pobúrení stanoviskami poslanca Národnej rady pána Mizíka voči osobnostiam, ktoré získali štátne vyznamenania. Hlboko porušil a zneuctil ústavný zákon Slovenskej republiky, na ktorý skladal sľub. Takáto osoba by sa mala vzdať poslaneckého mandátu. V Bratislave 21. 1. 2017. Klub seniorov, ktorí prežili holokaust pri ŽNO v Bratislave.“ Vážení kolegovia, vážené kolegyne, verím, že s ohľadom na posledné udalosti, ktoré sa dejú v našej spoločnosti, na všetky patologické javy ako prejavy nenávisti, extrémizmu, pristúpime zodpovedne k tejto voľbe a začneme brať úrad ombudsmana konečne vážne. Ďakujem.
Kočiš, Eduard, poslanec NR SR (2020-05-13):
Ďakujem pekne za slovo, pán predsedajúci. Pani kolegyňa, mňa tiež zaujala hlavne vaša vsuvka ohľadne nedostatku alebo nemožnosti užívania pitnej vody určitými skupinami obyvateľstva, ale ja sa na tento problém pozerám troška inak. Pochádzam zo severu východného Slovenska a tento problém je dlhodobý. To znamená, že určité skupiny obyvateľstva v osadách, bolo obdobie, kedy ten prístup k tej pitnej vode mali. Mali ho, pretože vodovod do tej osady ide a šiel tam, voda tam tiekla, ale tou vodou sa plytvalo takým neúnosným množstvom a takýmito spôsobmi, že tam vznikli v bývalých ešte slovenských korunách miliónové nedoplatky na vodnom a stočnom. Keď samospráva alebo samosprávy zareagovali spôsobom takým, že táto možnosť čerpania tejto vody sa odstrihla, odstavila, všetky ľudskoprávne organizácie predovšetkým zo západného Slovenska začali vystrkovať rožky, aké je to nehumánne, aké je to diskriminačné, aké je to neúnosné, že títo ľudia nemajú prístup. Ale keď mali začať uhrádzať tieto nedoplatky za vodu, za vodné a stočné, jednoducho povedali, tak nám tú vodu ani netreba. Jednoducho nechajte to tak, nebudeme za to platiť. Čo sa týka bytov. Tiež tieto skupiny obyvateľstva dostávajú sociálne byty už XY rokov dozadu. Jednoduchý príklad z môjho mesta. V roku 2006 sa odovzdávalo 48 nájomných sociálnych bytov. Tí, ktorí si myslia, že neviem, o čom rozprávam, navrhujem prísť do mesta Stropkov a popozerať sa, ako tieto byty vyzerajú, ako sú zničené, zdevastované. Jednoducho ľudia, ktorí dostanú niečo zadarmo, platia za to smiešne nájomné a nedokážu si vážiť, že môžu bývať slušne, kultivovane, civilizovane a my sa tu teraz budeme hrať na to, že ešte sú diskriminovaní? Nie. Ďakujem pekne.
Danko, Andrej, predseda NR SR (2018-05-29):
Ďakujem. Pán poslanec, veď bol rešpektovaný aj váš postreh o nerokovaní výborov a v rámci rokovacieho poriadku sa treba držať témy. Ďakujem. Šesť faktických poznámok k vystúpeniu pána poslanca. Nech sa páči, pán poslanec Mizík.
Pellegrini, Peter, predseda NR SR (2015-05-21):
Prezentujme sa a hlasujme o bode 147 spoločnej správy s odporúčaním výboru neschváliť. (Hlasovanie.) Prítomných 134 poslancov, proti bolo 89, zdržalo sa 45 poslancov. Tento bod sme neschválili.
M. Mamojka, poslanec: (2008-09-17):
Návrh zákona zachováva rady a kríže, ktoré doposiaľ poznal náš právny poriadok, zriadené zákonom Národnej rady ešte v roku 1994 o štátnych vyznamenaniach s tým, že o. i. navrhuje obnoviť udeľovanie Radu Andreja Hlinku, ktorý sa udeľoval do 1. januára 2003 vrátane. Navrhuje sa tiež zriadiť nové štátne vyznamenanie, ktorým je Medaila prezidenta Slovenskej republiky. Právo udeľovať vyznamenania patrí v podstate k tradičným kompetenciám hláv štátov, čo platí, pochopiteľne, aj pre Slovenskú republiku. Udeľovanie štátnych vyznamenaní podľa platnej právnej úpravy je neraz predmetom kritiky. V niektorých prípadoch sú pre navrhovanie udeľovania štátnych vyznamenaní rozhodujúce iné kritériá ako naozaj relevantné a mimoriadne zásluhy, ktoré majú vzťah k Slovenskej republike ako takej. Miera zásluh jednotlivca by mala byť rozhodujúcim kritériom naozaj pre udelenie štátneho vyznamenania ako vrcholu určitého spoločenského ocenenia a uznania. Aj preto sa navrhuje zákonom zriadiť komisiu pre posudzovanie podnetov na predloženie návrhu na udelenie štátnych vyznamenaní, kde by mali byť reprezentanti akademickej obce, akadémie vied a iné osobnosti, s rozmerom celoštátnym, ktorí by mali posudzovať najsamprv splnenie kritérií a skutočne oprávnenosť udelenia vyznamenaní. Toľko zatiaľ, pán predsedajúci. Prosím, otvorte rozpravu.
Kaliňák, Robert, podpredseda vlády a minister vnútra SR (2016-06-07):
Bolo ich opäť veľa, tak skúsim byť veľmi rýchly. Vážený pán poslanec Jurzyca, ja som si to prečítal v novinách na „akutality.sk“ najväčšiu silu má nemecký pas, slovenský je jedenásty, tak prepáčte, ak som zavádzal, ale ak to teda už aj slovenskí novinári dávajú na Kaliňáka, tak ako vidíte, ako to teda vyzerá. Potom pán Rajtár, to nebolo cvičenie, to je základný váš omyl, opäť neviete, ako to bolo. Pekne vás prosím, chcete vedieť, celé vám to ukážeme. Ak chcete niekedy nás z niečoho obviňovať, príďte sa opýtať, my vám to presne povieme a potom nás môžete obviňovať podľa pravdy. Pán poslanec Galko, nie, ten výbor nie je na to, aby ste čítali odposluchy, ako ste to robievali na centrále SaS, keď ste ich tam nosili. To je len na to, aby ste kontrolovali, či sú odôvodnené návrhy (smiech v sále) a či sú legitímne tí ľudia odpočúvaní. Do obsahu ani tento zákon to neumožňuje. Určite to nie je ten dôvod. Pán Kotleba, máte pravdu, bola to hyperbola v tom, že teda je jediná slovenská polícia, ale samozrejme, prokuratúra je tá, ktorej môžete dať a tá má svoju nezávislosť. Čiže za to sa ospravedlňujem, ak to bolo zle pochopené. Pani Zemanová, ak vás obvinia z vraždy, že ste na nej spolupracovali a nemáte s ňou nič, vlastne sa možno vražda stala, ale nemali ste s ňou spoločné nič, máte právo povedať, že to je vymyslené, lebo to je to prepojenie vymyslené. V obidvoch prípadoch a preto mám právo v demokratickej spoločnosti povedať, že je to vymyslené. A to proste vymyslené je a to nie je určovanie, čo s tou kauzou má byť, tie sa vyšetrujú obidve. Ale vec v súvislosti so mnou je vymyslená. A keď vy mi poviete, že ja som niečo urobil, tak ani vy o tom nemáte sama dôkazy a dnes tu žiadny, bohužiaľ, nezaznel, doteraz. V rámci pani Remišovej, no iste, viete, keď idete vo vláde, tak nejaké, ale vlastne už odišla pani Remišová, keď ste vo vláde, tak vám väčšinou klesne tá popularita, ale pán Lipšic je jeden z mála, ktorému klesla aj v opozícii, lebo mal 104 a teraz má 82, takže keď chce hovoriť o vlastnom hnutí, tak, takže aby som bol úplne presný. A samozrejme, pán poslanec Gál, jedná sa o prvú stranu, kde už tá zmena je. To znamená, už na tej prvej strane začínajú tú vec, ktorú ste citovali ako poslednú, už v tom origináli, v tom, ktorý bol v ten deň spísaný, keď sa tie veci stali, tá časť nie je, ten zvyšok je tam... (Prerušenie vystúpenia časomerom. Potlesk.)
Gašpar, Tibor, podpredseda NR SR (2024-09-11):
Ďakujem, pán poslanec. Ďalší pán poslanec Hazucha.
Kadúc, Miroslav, poslanec NR SR (2015-02-05):
Ďakujem veľmi pekne. Pán Hrušovský, v prvom rade podľa mňa takto by malo vyzerať štátnické vystúpenie. Naozaj, čo sa týka formy, výborné, ja sa z toho veľmi teším, ale možno postupne k tomu obsahu. Vy ste povedali na úvod, že: „Viete si predstaviť 150 nezávislých poslancov?“ No ale veď ústava nám jasne hovorí, poslanec sa neriadi príkazmi a rozhoduje podľa svojho svedomia a presvedčenia. Chcete mi povedať, v KDH, prípadne v strane, ktorá rozhoduje unisono, že tam nikdy nie je iný názor? Ak tam ten názor je, tak by mal aj hlasovať predsa. Ja nehovorím, že to je správne, ale otvorme tú diskusiu a napravme veci, ktoré sa nedodržujú, ktoré sú chybné, ale poďme o tom hovoriť. My tú diskusiu otvárame a ten priestor tu je a dúfam, že to bude pokračovať ďalej. Viete, ak, keď si predstavím tú situáciu 150 nezávislých poslancov, celkom úprimne a určite sa na mňa bude Maťo Fecko hnevať, nevie si predstaviť, že to bude úplne super fungovať, ale o tom je presne demokracia. Ak to fungovať nebude, tak sa to vymení, presne ako to je teraz. Dopyt, dopyt po nezávislých kandidátoch, po ľuďoch nenaviazaných na politiku je tu obrovský práve preto, že doteraz... Alebo ľudia vyhodnocujú, že sa im ten spôsob vládnutia nepáči, tak to chcú vymeniť. Ešte raz, o tom je demokracia. O nastavovaní nejakých, nejakého rovnovážneho stavu, ktorý vyhovuje ľuďom, občanom, ktorí volia, a, a chcel som ešte, aha, súhlasím, veľmi súhlasím s tým, že, že demokracia v súčasnej dobe a s tými nuansami, ktoré má, je, áno, ten systém s tými nuansami, to je dôležité, je vyčerpaný. Treba sa určite otvorene pozerať po niečom a určite efektívne... (Prerušenie vystúpenia časomerom.)
Hort, Milan, podpredseda NR SR (2011-09-13):
Ďakujem pekne. A teraz poprosím spoločného spravodajcu z výboru pre sociálne veci pána poslanca Zoltána Horvátha, aby nás informoval o výsledku rokovania výborov a tiež aby odôvodnil návrh a stanovisko gestorského výboru. Poprosím všetkých prítomných v sále, aby sa upokojili, rokujeme o vážnom návrhu zákona, ku ktorému sú dokonca prihlásení páni poslanci aj písomne, tak aby sme vnímali vážnosť chvíle. Nech sa páči.
Mihál, Jozef, poslanec NR SR (2016-09-21):
Ďakujem. V rozprave k tomuto zákonu, ktorým sa navrhuje zvýšiť a predĺžiť materská, vystúpili dvaja poslanci. Žiadne procedurálne návrhy nezazneli, a preto vás prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predmetný predložený návrh zákona v druhom čítaní.
Bugár, Béla, podpredseda NR SR (2018-06-18):
Ďakujem pánovi poslancovi Jurzycovi. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Uhríkovi, nech sa páči.
Zmajkovičová, Renáta, podpredsedníčka NR SR (2014-09-18):
Ďakujem, pani podpredsedníčka. Kolegyne, kolegovia, dovoľte, aby som uviedla návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Vláda Slovenskej republiky schválila viacero koncepcií a programov súvisiacich so zdravím a životným štýlom mladých ľudí, Národný program prevencie obezity, Koncepcia štátnej politiky zdravia Slovenskej republiky, Národný program starostlivosti o deti a dorast v Slovenskej republike na roky 2008 – 2015 a tieto sú vlastne odrazom implementácie Európskej stratégie v tejto oblasti a stanovujú úlohy štátu v nej, napr. aj Akčného plánu detskej obezity v rokoch 2014 až 2020. Kolegyne, kolegovia, ja v tejto chvíli, to máte dôvodovú správu pred sebou, ste sa s ňou určite oboznámili, čiže ja nebudem čítať všetko, čo je tej dôvodovej správe, možno budem čakať, aká bude rozprava, aj keď nás tu nie je toľko, a možno v záverečnom slove, ale poviem vám, že stretla som, chodila som po školských zariadeniach v rámci jedného programu, a keď som videla v tých školách tie bufety a tie automaty s tými nevhodnými potravinami a keď som videla, ako ministerstvo školstva skutočne dôsledne sleduje, aby v školských stravovaniach boli jedlá, ktoré majú tie výživové hodnoty, ktoré majú spĺňať, tak si myslím, že práve dnes je tá chvíľa na to, aby som prišla s takýmto návrhom zákona, aby sme takýto návrh zákona podporili, aby sme boli zodpovední za zdravie našich detí. Ďakujem, pani predsedajúca.
Bernaťák, Tibor, poslanec NR SR (2016-10-20):
Vážený pán predsedajúci, vážené kolegyne, kolegovia, vážená pani ministerka, dovoľte, aby som predložil aj po konzultácii teda s pani ministerkou a ministerstvom spravodlivosti pozmeňujúci a doplňujúci návrh poslancov Národnej rady Slovenskej republiky Tibora Bernaťáka a Petra Kresáka k vládnemu návrhu zákona o registri partnerov verejného sektora a o zmene a doplnení niektorých zákonov (tlač 173). V čl. XVI bod 1 znie: „§ 11 znie: (1) Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného zákona, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. (2) Zákaz podľa ods. 1 sa nevzťahuje na rámcovú dohodu, ktorú uzatvárajú s verejným obstarávateľom alebo obstarávateľom výlučne dvaja alebo viacerí uchádzači, ktorí sú fyzickými osobami a ktorá sa týka poskytovania služieb.“ Poznámky pod čiarou k odkazom 33 a 34 znejú: „33) Zákon o registri partnerov verejného sektora v znení a doplnení neskorších zákonov 34) § 18 toho istého zákona.“ Týmto pozmeňujúcim návrhom sa zavádza výnimka zo zákazu podľa ods. 1, ktorá sa bude týkať výlučne uzatvárania rámcovej zmluvy, z ktorej sa budú poskytovať služby a ktorú uzatvárajú na strane uchádzača výlučne fyzické osoby. Uvediem jednoduchý príklad, čoho sa tento pozmeňujúci návrh týka. Keď napríklad Lesy Slovenskej republiky zverejnia verejnú súťaž vo vestníku na dodávku služieb lesníckych činností v ťažobnom procese v určitej oblasti, pričom zákazka má predpokladanú hodnotu 450-460-tisíc eur a predpokladá sa uzatvorenie zhruba 20 až 30 rámcových zmlúv s fyzickými osobami, napr. pilčíkmi. Jeden pilčík získa takto zákazku zhruba vo výške 20-tisíc eur, čo je niekoľkonásobne menej, prípadne až 10-krát menej, ako je zákonom stanovený limit pre zápis dodávateľa do registra partnerov verejného sektora. Takýto pilčík by mal obrovskú administratívnu záťaž a týmto pozmeňujúcim návrhom – teda aj po dohode s ministerstvom spravodlivosti – by sme takýmto ľuďom uľahčili život. Takže ja len zopakujem, sa to týka, týka sa to výlučne fyzických osôb a výlučne sa to týka služieb, takže ja vás poprosím akurát o podporu. Ďakujem.
Sárközy, Irén, poslankyňa NR SR (2017-09-06):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Hrnčiar, Andrej, podpredseda NR SR (2019-09-13):
Pán poslanec Budaj.
Hort, Milan, podpredseda NR SR (2011-04-01):
Ďakujem, pán spravodajca, zaujmite miesto určené pre spravodajcov. A otváram rozpravu k tomuto bodu programu. Konštatujem, že som nedostal žiadnu písomnú prihlášku, a preto sa pýtam, kto sa chce do rozpravy prihlásiť ústnou formou? Nikto. Neevidujem žiadneho poslanca ani poslankyňu, a preto vyhlasujem rozpravu za skončenú a prerušujem rokovanie o tomto bode programu. Chcem v tejto chvíli za nás všetkých úprimne poďakovať pánovi podpredsedovi vlády za jeho nadštandardnú trpezlivosť a pracovitosť a želám mu pekný víkend. Teraz budeme pokračovať druhým čítaním o návrhu poslankyne Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení. Návrh zákona má parlamentnú tlač 226 a spoločnú správu výborov máte ako tlač 226a. Dávam slovo pani poslankyni Kataríne Cibulkovej, aby návrh zákona odôvodnila. Pani poslankyňa, nech sa páči. (Rokovanie o návrhu poslankyne Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 226.)
Hambálek, Augustín, poslanec NR SR (2022-06-15):
Hlasovanie o tomto návrhu zákona bude o 17. hodine.
Budaj, Ján, poslanec NR SR (2016-09-09):
Chápem. Verím aj, že nerád, áno. (Smiech v sále a potlesk.)
Sólymos, László, minister životného prostredia SR (2017-03-23):
Ďakujem pekne za príspevok a veľmi krátko by som odpovedal pani poslankyni na tú otázku. Áno, dlho sme mali ohľadne toho a veľa diskusií ohľadne tejto problematiky. Ale v každom prípade potom sme sa zhodli na tom, že ten odborný posudok vypracovať nebude musieť kvalifikovaná osoba, ale proste potom to zhodnotenie toho odborného posudku potom už bude vykonávať taká osoba, ktorá na to bude musieť mať kvalifikáciu. V každom prípade sme mali z tej druhej strany zase argumenty, že sú spoločnosti, a veľa takých je, kde sú kvalifikované osoby na to, aby vedeli vypracovávať takéto posudky. A keďže pre nich by to bola zbytočná záťaž finančná, to je jedna vec. A druhá vec, že tam potom by došlo k tomu, že niekto, kto má odbornú kvalifikáciu vypracovávať, tak taký istý, s takou istou odbornou kvalifikáciou by ho hodnotil, to znamená, že ani to tak nesedí ani z tej logiky. Takže ja si myslím, že ten zákon takto je nastavený dobre, a dúfam, som rád, že podporíte, a môžme o tom diskutovať, samozrejme, ale proste náš názor je takýto. Ďakujem pekne.
Pčolinský, Peter, podpredseda NR SR (2022-10-25):
S ďalšou faktickou poznámkou pán poslanec Ledecký.
Danko, Andrej, podpredseda NR SR (2024-09-26):
Poprosím otázku.
Kotleba, Marek, poslanec NR SR (2021-05-27):
Ďakujem za slovo. Marian, ja ti aj ďakujem, že na úroveň... či na začiatku tejto tvojej rozpravy si podotkol aj tú úroveň Národnej rady, aj vystúpenia niektorých poslancov, lebo z tejto Národnej rady sa stala skôr, skôr by sa stalo také divadlo facebookových bojovníkov a bojovníkov na sociálnych sieťach, ale to sem naozaj nepatrí. Národná rada má mať úroveň. Má sa tu vyjadrovať slušne, korektne. Ak niekto je v rozprave, my tu naozaj nevyhukujeme, čiže aj ostatní poslanci by naozaj mohli sa trošku zamyslieť nad sebou, nad svojou úrovňou. A čo sa týka toho rozpočtu, keď chceme začať šetriť, tak musíme začať šetriť na tých správnych miestach. A tie výdavky, ktoré sú naozaj zbytočné, sme mali škrtnúť a možno by sme ani nepotrebovali také vysoké navýšenie rozpočtu. Ďakujem.
Pellegrini, Peter, predseda NR SR (2023-12-07):
Pán poslanec Blcháč, pán predseda výboru.
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o 6. bode šiesteho pozmeňujúceho a doplňujúceho návrhu pani poslankyne Stohlovej.
Šeliga, Juraj, podpredseda NR SR (2021-02-04):
Chcete sa dopýtať, pán poslanec? Nie, ďakujem. Teraz na vás, pán podpredseda vlády Heger. Opäť od pána poslanca Šudíka a pýta sa, či dáte peniaze na ten park do Humenného. Nie. Otázka znie: „Pán minister v súčasnej kríze je potrebné spolupracovať aj s bankami a aj to určite bol dôvod, prečo sme boli nútení zrušiť bankový odvod. Mnoho obyvateľov však takémuto kroku nerozumie a vnímajú ho ako rozhodnutie, ktoré nás stálo milióny eur. Viete obyvateľom Slovenska stručne vysvetliť, prečo bol takýto krok nevyhnutný a aké výhody z toho Slovensko má?“ Nech sa páči, pán podpredseda.
Kollár, Boris, predseda NR SR (2021-10-27):
Je to utorok druhého, áno. Dávam o tomto návrhu. Pán poslanec Šeliga.
B. Bugár, podpredseda NR SR: (2001-10-04):
J. Stank, minister obrany SR: Ešte pred schválením v kolégium ministra obrany a pred celým schvaľovacím procesom sme model Ozbrojené sily 2010 predložili Výboru Národnej rady pre obranu a bezpečnosť, zahraničnému výboru a výboru pre európsku integráciu začiatkom predchádzajúceho mesiaca. Tieto výbory sa zhodli na tom, že by bolo potrebné celú túto rozsiahlu koncepciu práve z tých dôvodov, ktoré hovoríte, pán poslanec, posúdiť tiež v Národnej rade Slovenskej republiky, samozrejme, za účasti všetkých jej poslancov, teda v celom politickom zložení, samozrejme, aj v odbornom zložení. To znamená, ďalší proces bude taký, my sme minulý týždeň na kolégiu ministra posudzovali tento dokument. Na základe toho je teraz upravovaný, na základe pripomienok, ktoré tam odzneli. Pritom sme zohľadňovali aj viaceré pripomienky, ktoré boli povedané na spomínanom stretnutí výborov. Ďalej by mal byť 15. tohto mesiaca prerokovaný v Rade obrany štátu, následne vo vláde Slovenskej republiky. Chceme ho prezentovať tiež v Medzinárodnom štábe aliancie v Bruseli a postúpime ho do Národnej rady Slovenskej republiky, aby sme aj týmto spôsobom dosiahli pri jeho schvaľovaní kontinuitu a realizáciu v ďalších rokoch.
Pročko, Jozef, poslanec NR SR (2023-12-14):
Ďakujem veľmi pekne. Ľubo, fantastická, fantastická rozprava, vidíš, ako ťa Žiga pozorne sledoval, počúval, len to je farizejstvo, že v jednej strane povie, že to dá ešte raz spraviť, a na druhej strane poviem, že nič som nepovedal. Ale to sú oni. Oni pred voľbami povedia A a po voľbách povedia B. Takže teraz si krásne videl to farizejstvo, naozaj mohol si splniť svoju povinnosť, akú povedal, ako to aj povedal, a vlastne povedal, že to nepovedal. To je tak, ako keď deti doma rozbijú niečo, a to sa samé rozbilo. No a idem k tvojej rozprave, ktorá bola presná. Naozaj, ja dnes som presne počul, keď jeden poslanec tam zareval, že on radšej bude zlodej ako blázon, takže to je (povedané so smiechom), že on je radšej zlodej ako blázon, takže to je krásne, ako sa oni priznávajú k tomu, čo sú. A najhoršie na tom je, že túto zlodejinu idú páchať na slovenskom národe. To je, to je príznačné pre Roberta Fica, Petra Pellegriniho a ďalšiu tú partičku okolo nich s tým, že veľmi, veľmi, veľmi krásnym príkladom je výber tých odvodov a rôznych poplatkov a zvyšovanie daní pre podnikateľov. Ja by som to veľmi akceptoval keby zdvihli o pár centov, keby zdvihli o euro, o dve eurá, v pohode, ale keď zdvihnú z 20 eur na 30 eur, to je o 50 %. To znamená, že, že oni to zvyšujú na hulváta. Oni idú úplne na hulváta ožobračovať slovenský národ. A ja poprosím slovenský národ, pozerajte sa na to, čo sa tu deje, čo vám ide Fico, Pellegrini a Danko urobiť. Ja verím, že Danko odíde z tejto koalície, lebo to je čestný človek.
Blaha, Ľuboš, podpredseda NR SR (2024-01-17):
Pán poslanec Ondrej Prostredník.
P. Hrušovský, podpredseda NR SR: (2002-05-28):
J. Cuper, poslanec: Ďakujem, pán predsedajúci, za slovo. Ja chcem podporiť tie slová pána poslanca Palka, kde hovoril o tom, že je potrebné schváliť takúto právnu normu, pretože nadácie Za spoločné ciele existujú. Boli úradníčkou krajského úradu zaregistrované, i keď si táto úradníčka maďarskej národnosti musela byť vedomá, že registruje niečo, čo ide vykonávať podľa stanov činnosť, ktorá nie je zlučiteľná s právnymi normami Slovenskej republiky, a jej povinnosťou pri registrácii je skúmať, či obsah, ktorý deklarujú stanovy tej nadácie, je v súlade so zákonmi Slovenskej republiky. To sa neudialo. Zrejme sa počítalo s tým, že sa podá na okresný súd podanie, ktoré bolo aj realizované, a to tam bude odpočívať nejakú dobu a, samozrejme, že sa to istým spôsobom politicky znesie zo sveta. Nie je nádej, aby sudca v Komárne alebo senát v Komárne rozhodol tak, ako pod tlakom. Zrejme tých síl, ktoré Komárno a južné Slovensko a vôbec Nitriansky kraj ovládli, že by sa tam dalo uvažovať o tom, že súd, či už okresný alebo krajský, v Nitre, bude rozhodovať objektívne a nestranne. Ja sa prihováram za to, ak nie je možné dovolať sa na základe zákonov tohto štátu spravodlivosti v mene Slovenskej republiky a jej zvrchovanosti, že tento parlament má svätú povinnosť odhlasovať takú právnu normu, ktorá by zamedzila realizáciu zákonov cudzieho štátu na území tohto štátu bez toho, že by si cudzí štát pokladal za svätú povinnosť rokovať s týmto štátom.
György, Gyimesi, poslanec NR SR (2022-05-19):
Vážený pán predsedajúci, v rozprave vystúpili štyria poslanci, pán poslanec Fico predniesol návrh uznesenia, ktorý sa týka opatrení vlády Slovenskej republiky na zmiernenie dôsledku obrovského zdražovania. Dajte, prosím, o tomto návrhu hlasovať.
Petrák, Ľubomír, poslanec NR SR (2012-09-20):
Spoločne.
Šeliga, Juraj, podpredseda NR SR (2021-03-18):
Ďakujem pekne. Prezentujte sa a hlasujme, prosím. (Hlasovanie.) Evidentne váš apel mal efekt. Prítomných 125, za 119, proti nikto, zdržali sa 3, nehlasovali 3. Konštatujem, že sme schválili vládny návrh novely zákona č. 139/1998 Z. z. o omamných látkach . Ďalej pokračujeme hlasovaním v druhom čítaní o návrhu skupiny poslancov Foltina, Viskupiča, Žitňanskej a Marcinkovej na vydanie zákona, ktorým sa mení a dopĺňa zákon č. 370/2012 Z. z. o úhrade za služby verejnosti poskytované Rozhlasom a televíziou Slovenska, tlač 386, bod 19 programu. Poprosím pána poslanca Haláka, ktorý je spoločný spravodajca z výboru pre kultúru a médiá, aby hlasovanie uvádzal. Nech sa páči. (Hlasovanie o návrhu poslancov Národnej rady Slovenskej republiky Romana Foltina, Mariána Viskupiča, Jany Žitňanskej a Vladimíry Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 386.)
Novotný, Viliam, poslanec NR SR (2011-10-11):
Zvolávam rokovanie výboru pre zdravotníctvo o 13.15 hod. do našej zasadacej miestnosti. Ďakujem.
Danko, Andrej, predseda NR SR (2019-10-28):
Prosím, prezentujme sa a hlasujme. (Hlasovanie.) Prítomných 133, za 119, proti žiaden, zdržalo sa 13, nehlasoval 1 poslanec. Konštatujem, že sme schválili vládny návrh novely Občianskeho zákonníka. Pristúpime k hlasovaniu v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s čiastočným odvolaním a zmenou výhrady a doplnením vyhlásení Slovenskej republiky k Druhému dodatkovému protokolu k Európskemu dohovoru o vzájomnej pomoci v trestných veciach (tlač 1672). Prosím spravodajcu z ústavnoprávneho výboru poslanca Ježíka, aby hlasovanie uviedol.
Zemanová, Anna, poslankyňa NR SR (2018-05-24):
Áno, presne tento mechanizmus je ten, ktorý som ja opísala, ktorý sa udial od roku 2004 ako možno prvý tento obludný mechanizmus, dá sa povedať, na Glváča, môžme tomu hovoriť na Glváča, lebo to bol prvý známy prípad, ktorý sa prevalil ohľadom týchto spôsobov prevodu pozemkov. Takže ďakujem pekne za ešte raz podrobné opísanie. Ja by som chcela len opätovne pripomenúť to, že možno sa to mnohým zdá ako podružný problém, ale chcem pripomenúť, že konkrétne v tých Špačinciach, že tam išlo ešte okrem aj toho o prevod pozemkov pod chráneným vtáčím územím, kde je vo verejnom záujme uvedené, že je v záujme štátu tieto vlastniť v takýchto územiach majetok, aby vlastnil štát, aby sa nemuseli vyplácať kompenzácie za obmedzenie hospodárenia na pozemkoch. A štát sa takéhoto pozemku zbavil. A je taktiež aj otázne, akým spôsobom sa tam mohol tak zľahka zmeniť územný plán, keď ide o takéto medzinárodne chránené územie.
Suja, Miroslav, poslanec NR SR (2021-02-03):
Ďakujem za slovo, pán predsedajúci. Vážení kolegovia, poslanci, poslankyne, pán minister, Európska únia nám prikáže a my zmeníme zákon, ako nám prikáže. Ja si myslím, že toto nie je správne, lebo ak toto spravíme, tak zničíme konkurenciu všetkým našim prvovýrobcom. Tak vlastne znišíme, znišíme konkurenciu všetkým zahraničným dodávateľom potravín do obchodných reťazcov, lebo prvovýrobcovia, keď budú musieť predávať pod nákupné alebo pod výrobné náklady, tak automaticky sa dostanú do krachu. To sa nedá, lebo nemajú to z čoho dotovať, aby prežili alebo dlhodobo dokázali znášať takéto následky, takže týmto prijatím tohto zákona vlastne my zlikvidujeme konkurenciu zahraničným dodávateľom potravín na Slovensko, a to, čo kritizujeme, ten počet kamiónov, ktorý chodí na Slovensko, ešte stúpne. Vy sami ste mali v programovom vyhlásení vlády záväzok, že zvýšime čo najväčšiu potravinovú sebestačnosť Slovenska. To je vaše vyhlásenie, programové vyhlásenie vlády. Ale týmto zákonom dosiahneme presný opak, znížime ho. Tak ak máme trošku sedliackeho rozumu, tak nemôžme tento zákon prijať, lebo pôjdeme sami proti sebe, pôjdete vy sami proti vášmu programovému vyhláseniu vlády. Alebo to bude len to, čo som ja hovoril na začiatku, že programové vyhlásenie vlády je len zdrap papiera, ktorý je dobrý tak... nechcem sa tu vulgárne vyjadrovať. Sami veľmi dobre vieme, ako nadnárodné obchodné reťazce vydierali dodávateľov a týchto prvovýrobcov, sami s tým máte skúsenosť, a proste nemali šancu sa brániť. Stláčanie výkupných cien. Platením za to, že boli dobre umiestnené v regáloch alebo v nejakej dobrej časti supermarketu. My by sme sa mali venovať takému zákonu, ktorým by sme prijali opatrenia, aby sme tomuto zabránili, aby nedochádzalo k vydieraniu týchto dodávateľov, aby nemuseli platiť za to, že kde budú umiestnení, aby bol fér pre všetkých. Prísť s nejakým takýmto návrhom, a nie s návrhom, kde im vrazíme nôž do chrbta. Tieto praktiky môžem smelo nazvať mafiánske, tie nám nevadia. Ale vadí nám v tomto zákone, keď ho takto prijmeme, že dodávatelia nemôžu predávať pod cenu, a teraz to umožníme, takže podporujeme mafiánske praktiky obchodných reťazcov, a tým pádom vlastne aj tí, čo to podporia, stávame sa mafiánmi, lebo pomáhame vydierať našich vlastných ľudí, dodávateľov, a to sú väčšinou z vidieka. A takisto v programovom vyhlásení bolo, že chceme podporu vidieka, ale týmto nedosiahneme. Dosiahneme presný opak, vyľudnenie vidieka a ľudia budú utekať do fabrík alebo do montážnych hál, z ktorých my nemáme žiadny prínos, preto ak máme troška zdravého sedliackeho návrhu alebo rozumu, nie návrhu, pardon, tak nemôžme, vážení kolegovia, tento zákon podporiť v takejto forme, ako nám ho predniesli. Poprosím aj pána ministra, žeby stiahol tento kontroverzný bod a nebolo to tom zákone. Ďakujem za slovo.
Danko, Andrej, predseda NR SR (2017-05-11):
Prosím, prezentujme sa a hlasujme. (Hlasovanie.)Prítomných 137 poslancov, za 47, proti 29, zdržalo sa 61. Konštatujem, že sme uvedený návrh neschválili.
Mierna, Anna, poslankyňa NR SR (2023-05-24):
Ďakujem pekne za slovo. Poprosím termínovať dnes po termínovaných bodoch po 14.00 hod. bod číslo 133 (tlač 1617). Ďakujem.
Kremský, Peter, poslanec NR SR (2021-11-30):
Ďakujem, pán predsedajúci. Ďakujem, pán predseda výboru, za tvoje vystúpenie. Možno len také, také doplnenie, že zdá sa, že naozaj banky veľmi dobre zvládli tú pandémiu, ale aj, aj vlastne tie makroekonomické dáta alebo hrubé dáta o firmách hovoria, že tie zisky sa neznížili atď. Ale zdá sa, že najmä tento rok vlastne banky tú svoju stabilitu zlepšovali na úkor podnikov, a to dokonca aj fungujúcich tým, že im znižovali kontokorentné úvery špeciálne, prípadne rušili úverové linky. A ja tam vidím veľké riziko v tom, že to vlastne spôsobí tlmenie rastu ekonomiky a práve v období, keď na svetových trhoch je veľký dopyt po mnohých tovaroch a výrobkoch a dokonca aj za vyššie ceny, tak vlastne slovenské firmy nemajú možnosť z toho vyťažiť, pretože nemajú úverové zdroje. Čiže možno to je aj moja otázka na pána guvernéra, ako toto rieši, či je nejaký takýto pokyn zo strany NBS k bankám, že majú obmedzovať úverové zdroje pre zdravé podniky a či to vlastne nespôsobí práve spomalenie ekonomického rastu, čo podľa mňa bude veľká škoda. Ďakujem.
Glváč, Martin, podpredseda NR SR (2018-02-06):
Pán poslanec Bagačka.
Dostál, Ondrej, poslanec NR SR (2019-09-18):
Ďakujem. Pán poslanec Simon, verím, že si nechcel pani predkladateľku napádať, iba nabádať, aby stiahla svoj návrh. No ale vo zvyšku tvojho vystúpenia súhlasím, myslím, že teda sa tu miešajú hrušky s jablkami a petržlen s mrkvou, a otázka je potom, prečo nie aj figy, lebo však už na Žitnom ostrove aj figy sú schopní naši poľnohospodári dopestovať. No ale tá odpoveď na tvoju otázku, prečo nie všetky potraviny a prečo, keď jogurty áno, tak tvaroh nie, no tak nejako to museli vyskladať, nejako museli sa zmestiť do toho, aby, aby s vlastným populistickým balíčkom pred voľbami každá strana mala nejaký príspevok, neviem, podľa akého kľúča to delili, a podelili si to na, na rôzne opatrenia, tak proste tvaroh sa im tam nezmestil, musíš byť spokojný s tým, že sú tam jogurty. Opakujem ako pri jednom z tých predchádzajúcich zákonov, opäť tu zatíname nejakú sekeru, ktorú bude, účet platiť niekto iný, a vôbec, vôbec nie je isté, že sa toto nejako podpíše pod zníženie cien potravín, lebo keď sa zavádzala Dankova daň z jedla, tak nás všetci ubezpečovali, že sa to nebude zvyšovať, ceny potravín, a to sa určite neprejaví, a mali sme tu, mali sme tu rekordný rast cien potravín. Potom sme Dankovu daň z jedla zrušili a ceny potravín neklesli. Tak ja by som sa skoro stavil, že teraz, keď znížite DPH, tak ceny potravín nepôjdu dole, ale dobre, urobíte, urobíte niekomu radosť, ale asi, asi to ceny neovplyvní.
Paška, Pavol, predseda NR SR (2014-07-01):
(Hlasovanie.) 139 prítomných, 61 za, 24 proti, 53 sa zdržalo, 1 nehlasoval. Nebudeme pokračovať v rokovaní. Pán poslanec Kollár uvedie v prvom čítaní hlasovanie o návrhu pána poslanca Lipšica na vydanie zákona č. 595 o dani z príjmov. Je to tlač 1063. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1063.)
Hus, Igor, poslanec NR SR (2020-11-03):
Ja mám podobný názor. Ono nechcem odoberať kompetenciu ani tomu obecnému zastupiteľstvu, ani mestskému. Tá činnosť primátora, župana je, si myslím, tak kontrolovaná možno ako nikoho v tomto štáte, proste každý jeden podpis je dosledovateľný, proste takže tam nemám, čo k tomu dodať. Ale takisto vrátime sa pri zmene zákona 369 aj k hlavnému kontrolórovi, môžme to prebrať komplexne, ale tu si myslím, že tu stojím za pani poslankyňou Brisudovou v tejto veci.
Galek, Karol, poslanec NR SR (2017-05-09):
Ďakujem pekne. Pán Krajniak, dovolím si ale s niektorými tými konštatovaniami, žiaľ, nesúhlasiť, hlavne čo sa týka tej jej závislosti, resp. nezávislosti, resp. toho, že či by mal byť úrad nejakým spôsobom politicky ovplyvňovaný. Prečítam vám, čo má byť úlohou úradu. Úrad ako štátna autorita v sieťových odvetviach, v ktorých neexistuje – to je dôležité –, v ktorých neexistuje hospodárska súťaž, zabezpečuje rovnováhu medzi záujmami investorov a spotrebiteľov. Musí pritom dbať na ochranu záujmov spotrebiteľov, rovnako ako aj na záujmy investorov. Je prirodzené, že investor by nepodnikal v tejto oblasti, keby nemal zisk. Úrad preto musí vytvárať také prostredie, aby sa podnikateľovi oplatilo investovať, ale tak, aby na to spotrebiteľ nedoplácal, alebo, inak povedané, aby boli ceny spravodlivé pre obe strany. Toto je zo stránky ÚRSO. V zásade ide o to, že regulácia v normálnej krajine, kde naozaj regulácia funguje, je o matematike. To znamená vstupy – dostanem, posúdim – a regulujú sa naozaj, ako je to tu napísané, iba také oblasti, kde neexistuje hospodárska súťaž. Toto platí vtedy, keď je tá regulácia správne, systémovo a transparentne nastavená. To znamená, my sme tu nie na to, aby sme ovplyvňovali úrad, ale aby sme nastavovali to, aby tá regulácia bola systémová, transparentná, aby aj ten výber toho predsedu bol apolitický, aby to bol naozaj odborník, ktorý sa v tejto oblasti vyzná. A potom ste hovorili o tom, že máme na Slovensku veľmi vysoké ceny energií. Ale opäť, tieto vysoké ceny energií máme kvôli tomu, že sme preniesli obrovské množstvo politických opatrení do tých cien. Keby sme toto odtiaľ vyňali, tak to je napríklad tá TPS-ka, tak dneska sme naozaj, dovolím si povedať, na veľmi slušnej úrovni. Týka sa to hlavne tých distribučných poplatkov. Ďakujem.
Federič, Igor, poslanec NR SR (2018-10-23):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona výboru pre financie a rozpočet, ústavnoprávnemu výboru a zároveň za gestorský výbor navrhujem Výbor Národnej rady pre financie a rozpočet. Odporúčam, aby výbory uvedené návrhy prerokovali do 30 dní a gestorský výbor do 32 dní od jeho prerokovania v prvom čítaní. Dajte, prosím, hlasovať.
Košútová, Magda, poslankyňa NR SR (2015-03-12):
Nejde hlasovanie zariadenie.
Hrnčiar, Andrej, podpredseda NR SR (2017-04-06):
Pán poslanec Galko.
Krištúfková, Petra, poslankyňa NR SR (2023-05-18):
Ďakujem za slovo. Vážený pán predsedajúci, vážené kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Miloša Svrčeka a Jozefa Lukáča na vydanie... ktorým sa mení sa dopĺňa zákon č. 461/2003 Z. z. o sociálnom poistení v znení neskorších predpisov. Národná rada Slovenskej republiky uznesením č. 1982 z 2. februára 2023 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci a gestorský výbor... ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 1397) prerokoval a odporučil Národnej rade Slovenskej republiky schváliť ústavnoprávny výbor. Výbor pre sociálne veci o predmetnom návrhu dňa 13. marca 2023 nerokoval, keďže nebol uznášaniaschopný. Z uznesenia výboru Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 257 zo 14. marca 2023. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Ďakujem za slovo, hlásim sa do rozpravy a mám jeden pozmeňujúci návrh. Ďakujem.
Kerekréti, Ján, poslanec NR SR (2021-09-21):
Ďakujem. Vážený pán predseda, vážené panie poslankyne, vážení páni poslanci, v rozprave neboli podané žiadne pozmeňujúce, doplňujúce návrhy ani procedurálne návrhy. Spoločná správa obsahuje 1 pozmeňovací návrh. Pán predseda, dajte, prosím, hlasovať o jedinom pozmeňujúcom návrhu zo spoločnej správy. Odporúčanie gestorského výboru je schváliť.
Hrnčiar, Andrej, podpredseda NR SR (2019-01-30):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Klus.
Žitňanská, Lucia, ministerka spravodlivosti SR (2011-12-02):
Ďakujem pekne, pán predsedajúci. Vážené dámy poslankyne, vážení páni poslanci, na rokovanie Národnej rady predkladám vládny návrh zákona o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a ktorým sa mení a dopĺňa zákon č. 221 o výkone väzby v znení neskorších predpisov. Cieľom navrhovanej právnej úpravy je transpozícia rámcového rozhodnutia Rady 2008/909/SVV z 27. novembra 2008 o uplatňovaní zásady vzájomného uznávania na rozsudky v trestných veciach, ktorými sa ukladajú tresty odňatia slobody alebo opatrenia zahŕňajúce pozbavenie osobnej slobody na účely ich výkonu v Európskej únii, v platnom znení do právneho poriadku Slovenskej republiky. Návrh zákona v súlade s označením rámcovým rozhodnutím zabezpečuje aplikáciu zásady vzájomného uznávania rozhodnutí justičných orgánov členských štátov EÚ na rozhodnutia, ktorými bola uložená trestná sankcia spojená s odňatím slobody s cieľom uľahčenia sociálnej nápravy odsúdených. Návrh zákona ustanovuje pravidlá, podľa ktorých súdy Slovenskej republiky uznajú a vykonajú rozsudky vydané v inom členskom štáte Únie, a stanovuje pravidlá pre odovzdanie výkonu týchto rozhodnutí vydanými súdmi Slovenskej republiky do iného členského štátu Európskej únie. V čl. II sa navrhuje novelizácia zákona č. 221/2006 Z. z. o výkone väzby v znení neskorších predpisov v súvislosti s rozšírením aplikácie zákona popri predbežnej a vydávacej väzbe aj na väzbu na zabezpečenie výkonu cudzieho rozhodnutia v zmysle § 14 návrhu zákona. Poprosím o prerokovanie tohto návrhu zákona. Ďakujem pekne.
P. Paška, predseda NR SR: (2007-10-18):
(Hlasovanie.) 138 prítomných, 80 za, 55 proti, 3 sa zdržali. Návrh zákona sme postúpili do druhého čítania.
Grendel, Gábor, podpredseda NR SR (2022-05-05):
Dávam slovo spoločnému spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi.
Mičovský, Ján, poslanec NR SR (2014-05-16):
Ďakujem za slovo, vážená pani podpredsedníčka. Ja ďakujem za všetky príspevky. Keďže som už rozprával veľa, takže nebudem to už veľmi podrobne komentovať. Jednoznačne si myslím, že to, čo som povedal, si viem obhájiť a môžeme o tom rozprávať v kuloároch. Ten výberkový spôsob je ozaj dôležitý. Súhlasím s pánom poslancom Lebockým, že aj doteraz to bolo možné, ale práve to, že ukazujeme istý vyšší stupeň naliehavosti touto zákonnou normou, to si osobitne cením. A preto tento zákon podporím. To sa mi zdá hodné všetkých tých vecí, ktoré povedzme pani poslankyňa Košútová zmietla ako niečo, čo bolo školenie o pozemkových úpravách. Škoda, pani kolegyňa, ja si myslím, že to nesmerovalo k tomu, že by to bolo školenie o pozemkových úpravách, ale k tomu, že sú tu dôležité momenty v tom zákone, ktoré sú hodné podpory, a sú možno momenty, ktoré budeme riešiť na niektorých ďalších stretnutiach. Takže ďakujem pekne. Verím, že dnešné rokovanie o tomto zákone a jeho úprava bude na prospech lesníctvu, a to je podstatné. Ďakujem.
Kollár, Jozef, poslanec NR SR (2010-07-08):
Sľubujem. (Potlesk.)
Figeľ, Ján, podpredseda NR SR (2013-05-23):
Ďakujem pekne. Posledným písomne prihláseným do bodu interpelácie je Alojz Hlina.
Blanár, Juraj, podpredseda NR SR (2022-11-29):
Ďakujem, pán minister. Teraz poprosím pani predsedníčku výboru ako spoločnú spravodajkyňu z výboru pre obranu a bezpečnosť Annu Andrejuvovú, aby informovala Národnú radu o výsledku rokovaní vo výboroch a odôvodnila návrh gestorského výboru. Nech sa páči.
P. Paška, predseda NR SR: (2009-06-30):
(Hlasovanie.) 133 prítomných, 21 za, 72 proti, 38 sa zdržalo, 2 nehlasovali. Návrh sme neschválili.